Komisijos ataskaita Europos Parlamentui ir Tarybai dėl Bendrijos veiksmų remiant vartotojų politiką įgyvendinimo 2004–2005 metais kaip nustatyta Sprendimu 20/2004/EB /* KOM/2006/0193 galutinis */





[pic] | EUROPOS BENDRIJŲ KOMISIJA | Briuselis, 4.5.2006 KOM(2006) 193 galutinis KOMISIJOS ATASKAITA EUROPOS PARLAMENTUI IR TARYBAI dėl Bendrijos veiksmų remiant vartotojų politiką įgyvendinimo 2004–2005 metais kaip nustatyta Sprendimu 20/2004/EB TURINYS 1. Įžanga 3 2. Veiksmai siekiant užtikrinti aukštą bendrą vartotojų apsaugos lygį 3 2.1. 1 veiksmas. Mokslinė konsultacija, rizikos analizė ir kt. veiksmai, susiję su vartotojų sveikata ir sauga 3 2.2. 2 veiksmas. Istatyminių ir kitų iniciatyvų (savireguliuojančių) rengimas 4 2.3. 3 veiksmas. Rinkos pokyčių, turinčių poveikį ekonominiams ir kitiems vartotojų interesams, stebėsena ir vertinimas 4 2.4. 4 veiksmas. Duomenų ir informacijos, suteikiančių pagrindą kurti vartotojų politiką ir integruoti vartotojų interesus į kitas ES politikas, rinkimas ir pasikeitimas jais 4 3. veiksmai veiksmingam vartotojų apsaugos taisyklių taikymui skatinti 5 3.1. 5 veiksmas. Priežiūros ir vykdymo veiksmų koordinavimas 5 3.2. 7 veiksmas. Ne maisto produktų ir paslaugų saugos stebėsena ir vertinimas 5 3.3. 8 veiksmas. Ginčų sprendimo alternatyvių sistemų stebėsena 6 3.4. 9 veiksmas. (Bendrieji veiksmai) Finansinė parama viešosioms arba pelno nesiekiančioms organizacijoms, sudarančioms Europos tinklus, kurie teikia informaciją ir pagalbą vartotojams 6 3.5. 10 veiksmas. (Bendrieji veiksmai) Finansinė parama konkretiems bendriems priežiūros ir vykdymo veiksmams 6 4. Veiksmai tinkamam vartotojų organizacijų dalyvavimui ES politikose skatinti 6 4.1. 13 veiksmas. Regioninių, nacionalinių ir Europos vartotojų organizacijų darbuotojų mokymas ir kiti gebėjimų ugdymo veiksmai 6 4.2. 14 veiksmas. Informavimo apie vartotojų teises veiksmai 7 4.3. 15 veiksmas. Vartotojų švietimas, taip pat ir jauniems vartotojams skirti veiksmai, ir vartotojų švietimo internetu dialoginių priemonių kūrimas 7 4.4. 16 ir 17 veiksmai. Finansinė parama Europos vartotojų organizacijų veiklai 7 5. Veiksmai kelių tikslų įgyvendinimui skatinti 8 5.1. 18 veiksmas. Finansinė parama konkretiems projektams Bendrijos arba nacionaliniu lygiu remiant vartotojų politiką 8 5.2. 19 veiksmas. Pagal šią sistemą vykdomų veiksmų vertinimas 8 6. Išvada 8 MISIJOS ATASKAITA EUROPOS PARLAMENTUI IR TARYBAI dėl Bendrijos veiksmų remiant vartotojų politiką įgyvendinimo 2004–2005 metais kaip nustatyta Sprendimu 20/2004/EB (Tekstas svarbus EEE) 1. ĮžANGA 2003 m. gruodžio 8 d. Sprendimas 20/2004/EB nustato bendrą veiksmų sistemą remiant vartotojų politiką 2004–2007 metais. Šioje ataskaitoje pateikiama jos įgyvendinimo 2004–2005 metais apžvalga vykdant reikalavimą pateikti tarpinę ataskaitą, kaip nustatyta 13 straipsnyje[1]. Metinių įsipareigojimų asignavimų suma (įskaitant ELPA įnašą) 2004 ir 2005 metais sudarė apie 20,6 milijonų EUR (apie 19,5 milijonų EUR – veiklos išlaidoms ir 1,1 milijono EUR – administravimui). 2005 metais Bulgarija ir Rumunija taip pat tenkino dalyvavimo programoje kriterijus ir 2005 m. gruodžio mėn. įnešė 157 907 EUR. 2004 m. buvo panaudota 93 procentai einamosioms išlaidoms ir 85 procentai administravimui skirtų lėšų, 2005 metais buvo įsisavinta apie 97 procentai einamosioms ir administravimo išlaidoms skirtų lėšų. 2004 m. kovo 31 d. Komisija priėmė 2004 m. veiklos programą, kaip numatyta Sprendimo 11 straipsnyje, ir 2004 m. gruodžio mėn. šią programą iš dalies pakeitė. 2005 metų programa buvo priimta 2005 m. balandžio mėn. 5 d. ir iš dalies pakeista 2006 m. vasario mėn. 17 d. Šioje ataskaitoje pateikiama išlaidų, numatytų kiekvienam iš 3 straipsnyje išvardytų tikslų ir kiekvienai Sprendimo priede išvardytai priemonei, apžvalga. Dėl metinių veiklos programų ir 9, 10, 16, 17 ir 18 veiksmų įgyvendinimo buvo konsultuojamasi su valstybių narių patariamuoju komitetu. 2. VEIKSMAI SIEKIANT UžTIKRINTI AUKšTą BENDRą VARTOTOJų APSAUGOS LYGį 2.1. 1 veiksmas. Mokslinė konsultacija, rizikos analizė ir kt. veiksmai, susiję su vartotojų sveikata ir sauga 2004 ir 2005 metais apie 280 000 EUR buvo skirta Vartotojų produktų mokslinio komiteto posėdžiams finansuoti ir kitų vartotojų problemas nagrinėjančių mokslinių komitetų posėdžiams iš dalies finansuoti. Šios lėšos buvo panaudotos sukviesti 137 posėdžius, kuriuose buvo priimtos 55 ataskaitos ir mokslinės rekomendacijos. Kaip vienas iš būdų gauti daugiau žinių apie cheminių medžiagų poveikį žmonių sveikatai, ypač per vartotojams skirtus produktus, CHEM RISK ir CHEM TEST projektų antrajam etapui finansuoti buvo skirta 500 000 EUR. Cheminių medžiagų produktų sukelto toksinio poveikio reprodukcijai indikatorių vertinimui buvo papildomai išleista 41 371 EUR. 2.2. 2 veiksmas. Istatyminių ir kitų iniciatyvų (savireguliuojančių) rengimas Kaip pasirengimo dabartinės vartotojų apsaugos teisės aktų peržiūrai dalis beveik 500 000 EUR buvo išleista iš anksto paskelbtam žinynui ir (ar) duomenų bazei sukurti ir lyginamajai analizei apie vartotojų acquis įgyvendinimą valstybėse narėse. Ši analizė apima atitinkamų teisės aktų apžvalgą, taip pat esamų acquis trūkumų ir spragų bei dar likusių kliūčių prekybai nustatymą. Analizės rezultatai bus žinomi 2006 metų rudenį. Įvairiems su Europos sutarčių teisės bendra pagrindų sistema susijusiems klausimams aptarti buvo organizuota 14 seminarų, kurių išlaidos iš viso – 358 000 EUR. Papildomai 40 000 EUR buvo panaudota Jungtinės Karalystės kaip pirmininkaujančios šalies šiems klausimams skirtai konferencijai iš dalies finansuoti. Dar 163 000 EUR buvo skirta kitoms konferencijoms, organizuotoms Tarybai pirminkaujančios šalies ir skirtoms aktualiausioms vartotojų politikos problemoms. 2005 m. lapkričio mėn. organizuotas naujas vadovaujančių valstybės tarnautojų vartotojų politikos srityje tinklas, kurio metu aptarti galimi 2007–2013 m. vartotojų politikos strategijos variantai (21000 EUR). 2.3. 3 veiksmas. Rinkos pokyčių, turinčių poveikį ekonominiams ir kitiems vartotojų interesams, stebėsena ir vertinimas Atliktas tikslinių grupių tyrimas, kuriam išleista apie 450 000 EUR, skirtas įvertinti vartotojų požiūrį bei lūkesčius dėl maisto ir ne maisto produktų etikečių ir jose pateikiamos informacijos. Buvo pradėtas 264 000 EUR vertės tyrimas, skirtas parengti vartotojams teikiamų paslaugų ES šalyse lyginamųjų kainų tyrimus. Šio tyrimo tikslas parengti metodologiją ir nustatyti tokiam kainų lyginimui labiausiai tinkančias paslaugas. Rezultatai bus žinomi 2006 metų rudenį. Apie 2 000 EUR buvo išleista siekiant turėti galimybę pasinaudoti kainų duomenų bazėmis. 2005 m. kovo mėn. organizuota smegenų šturmo diskusija su ekspertais ekonomistais dėl vartotojams daromos žalos (26 200 EUR). 2.4. 4 veiksmas. Duomenų ir informacijos, suteikiančių pagrindą kurti vartotojų politiką ir integruoti vartotojų interesus į kitas ES politikas, rinkimas ir pasikeitimas jais Remiant politikos formavimą ir siekiant didesnio dėmesio vartotojams kitose poveikį vartotojų interesams turinčiose svarbiausiose ES politikos srityse apie 2,1 milijono EUR buvo skirta vartotojų nuomonės ir supratimo apie finansines paslaugas, bendrųjų interesų paslaugas (BIP) ir keleivių teises tyrimams. Norint stebėti šios srities pokyčių raidą 2005 m. apie 440 000 EUR buvo išleista pakartotiniams tikslinių grupių tyrimams dėl nuomonės apie BIP. Dar 650 000 EUR buvo paskirta vartotojų supratimo ir elgsenos apsiperkant kitose valstybėse tyrimams. Apie 1,25 milijono EUR išleista tyrimui įvertinti vartotojų pasitenkinimą konkrečiomis paslaugomis visose ES šalyse; apie 403 000 EUR išleista vartotojams daromos žalos analizei. Siekiant papildyti ankstesnius tyrimus buvo atlikta nacionalinių teisės normų ir teismų praktikos dėl nesąžiningos komercinės praktikos naujose valstybėse narėse analizė (90 000 EUR). Pateiktos nuomonės apie keleivių teises turėjo įtakos tolesniems žingsniams dėl keleivių teisių reglamentavimo ES transporto politikos srityje. Nuomonės apie BIP buvo įtrauktos į 2005 m. ataskaitą „Tinklų pramonės veiklos teikiant bendrųjų interesų paslaugas vertinimas“. Ankstesnių metų tyrimų duomenys sudėti kartu ir išspausdinti leidinyje „Vartotojai Europoje – faktai ir skaičiai“ (56 000 EUR). Ši ataskaita ir tyrimų rezultatai paskelbti Europos interneto svetainėje. 3. VEIKSMAI VEIKSMINGAM VARTOTOJų APSAUGOS TAISYKLIų TAIKYMUI SKATINTI 3.1. 5 veiksmas. Priežiūros ir vykdymo veiksmų koordinavimas Apie 220 000 EUR buvo išleista galimybių studijai ir duomenų bazės prototipo modelio bei IT sistemos kūrimui, kurios skirtos padėti įgyvendinti Reglamentą 2006/2004 dėl bendradarbiavimo vartotojų apsaugos srityje. 2006 m. rezultatai buvo pristatyti valstybėms narėms ir pradėtas sistemos kūrimas. 3.2. 7 veiksmas. Ne maisto produktų ir paslaugų saugos stebėsena ir vertinimas Kaip viena iš sisteminių priemonių remti Bendrosios produktų saugos direktyvos įgyvendinimą buvo pradėtas lyginamasis vartotojams skirtų produktų saugos vertinimo sistemų ir metodų aprašas. Šis aprašas bus baigtas 2006 metais ir jame bus palygintos vartotojams skirtų produktų rizikos sveikatai ir saugai vertinimo sistemos, naudojamos tiek stebėsenos ir vykdymo institucijų, tiek ir tyrimo bei sertifikavimo įstaigų ES ir EEE šalyse. Taip pat buvo skirtos lėšos parengti IT programą, kuri būtų gamintojų ir platintojų naudojama vykdant jų pareigą pranešti apie pavojingus produktus nacionalinėms priežiūros institucijoms, kaip reikalaujama Direktyvoje. Bandomoji programa bus patikrinta 2006 metų pradžioje, ir tikimasi, kad ji galės būti visiškai tinkama naudoti dar šiais metais. 2004 m. lapkričio mėn. seminaruose su RAPEX kontaktinėmis institucijomis aptartos rekomendacijos dėl pavojingų produktų notifikavimo. Išlaidos šiai sričiai padidintos iki 376 850 EUR. Buvo atliekami nacionalinių priemonių perkeliant į nacionalinę teisę Bendrosios produktų saugos direktyvą 2001/95/EB ir jų praktinio įgyvendinimo aprašas bei lyginamoji analizė, kurių kaina 200 000 EUR. Jų rezultatai padės patikrinti direktyvos perkėlimą ir vykdymą 2006 metais. Buvo atliekamas tyrimas, kurio kaina 207 345 EUR, parengti galimiems alternatyviems sprendimams ir sukurti informacijos mainų tarp nacionalinių institucijų IT sistemos, kurios yra tinklo dalis, kaip nustatyta Direktyvos 10 straipsnyje, prototipui. Rezultatai buvo pristatyti valstybėms narėms 2005 m. spalio mėn., tolimesni sprendimai bus priimti 2006 m. 2005 m. kovo mėn. konferencijoje su valstybėmis narėmis aptartas rinkos priežiūros veiksmų programavimas (125 000 EUR). 2005 m. rugpjūčio mėn. ekspertų susitikime aptarti galimi Sužalojimų duomenų bazės tobulinimo variantai. Po to buvo pradėta galimybių studija, kurios kaina apie 100 000 EUR. Remiant produktų saugos standartų rengimą buvo pradėti rengti saugių vaikams žiebtuvėlių, apsauginių užtvarų ir kopėčių vaikams techniniai liudijimai (apie 48 000 EUR). Dar 70 000 EUR buvo skirta techninei informacinei paramai RAPEX sistemai. 3.3. 8 veiksmas. Ginčų sprendimo alternatyvių sistemų stebėsena Buvo atlikta ES valstybėse narėse, JAV, Kanadoje ir Australijoje vartotojams išmokamų kompensacijų dydžių lyginamoji analizė, kuri kainavo 185 400 EUR. 3.4. 9 veiksmas. (Bendrieji veiksmai) Finansinė parama viešosioms arba pelno nesiekiančioms organizacijoms, sudarančioms Europos tinklus, kurie teikia informaciją ir pagalbą vartotojams Kaip dalis bendrų veiksmų su nacionalinėmis institucijomis 2004 metais iš viso beveik 4,7 milijonų EUR buvo numatyta remiant pagalbos vartotojams tinklus. Tai apima paramą EEJ-Net tinklo pereinamajam laikotarpiui 2004 metais 15 valstybių narių, Norvegijoje ir Islandijoje (beveik 737 000 EUR), taip pat pirmiesiems integruoto Europinio pagalbos vartotojams tinklo Helpnet veiklos metams 2005 m. ir jų plėtrai į 6 naujas valstybes nares (Čekijos Respubliką, Lenkiją, Estiją, Lietuvą, Kiprą ir Latviją). 2005 m. Pagalbos vartotojams tinklui Helpnet buvo paskirta apie 4 mln. EUR įskaitant naujas įstaigas Maltoje ir Slovakijoje, IT priemones ir prekių ženklų rengimą. Šių tinklų sujungimas leido sukurti vieningą centralizuotą paslaugų sistemą vartotojams, kuriems kyla sunkumų apsiperkant kitose valstybėse, ir pasiekti didesnį rentabilumą. 3.5. 10 veiksmas. (Bendrieji veiksmai) Finansinė parama konkretiems bendriems priežiūros ir vykdymo veiksmams 2004 m. buvo bendrai finansuojama bendra priemonė su Vokietijos, Austrijos, Belgijos, Estijos ir Liuksemburgo institucijomis naujai internetinei rinkos priežiūros informacinei ir ryšių sistemai parengti, kuriai skirta 110 000 EUR. Ja siekiama, be kita ko, palengvinti gamintojų teikiamų produktų saugos tyrimų rezultatų ir statistinių duomenų analizės įvestį. Šis darbas turi būti užbaigtas 2006 m. pabaigoje. 2005 m. bendra priemonė su 15 valstybių narių, skirta plėtoti gerą praktiką įvairiose rinkos priežiūros srityse, buvo bendrai finansuota skiriant daugiau kaip 1 milijoną EUR. Bendra priežiūros priemonė, skirta sukurti nelaimingų atsitikimų ir sužalojimų, sukeltų 0–3 m. amžiaus vaikams prarijus ne maisto produktų, registracijos internetu sistemą buvo kofinansuota (77 128 EUR) kartu su Italijos, Vokietijos, Kipro, Suomijos ir Prancūzijos institucijomis. Šia priemone, pavadinta „Budrumas dėl saugumo", siekiama rinkti duomenis iš vartotojų asociacijų ir nacionalinių rinkos priežiūros institucijų, bandyti nustatyti, kurios produktų rūšys sukelia sužalojimus, vertinti socialinių ir ekonominių netolygumų poveikį sužalojimų rizikai ir spręsti vartotojų švietimo klausimus. Pirmi rezultatai laukiami 2007 m. pradžioje. 4. VEIKSMAI TINKAMAM VARTOTOJų ORGANIZACIJų DALYVAVIMUI ES POLITIKOSE SKATINTI 4.1. 13 veiksmas. Regioninių, nacionalinių ir Europos vartotojų organizacijų darbuotojų mokymas ir kiti gebėjimų ugdymo veiksmai 2004 m. ir 2005 m. 18 vartotojų asociacijų mokymo sesijų buvo išleista apie 1,3 milijono EUR. Daugiau kaip 400 šių organizacijų darbuotojų, iš jų 50 % atvykusių iš naujų valstybių narių, Rumunijos ir Bulgarijos, buvo mokomi vadybos, lobizmo ir ES teisės. Ex post vertinimuose dalyviai nurodė, kad jie buvo labai patenkinti mokymo kursais. Šios sesijos buvo ypač reikalingos gerinant vartotojų asociacijų darbuotojų gebėjimus ir įgūdžius naujose valstybėse narėse. 2004 m. organizuoti seminarai vartotojų asociacijų ekspertams apie chemines medžiagas vartotojams skirtuose produktuose ir produktų saugos stebėseną (87 500 EUR). 4.2. 14 veiksmas. Informavimo apie vartotojų teises veiksmai Beveik 2 milijonai EUR buvo išleista vartotojų teisių informacinei kampanijai ir vartotojų asociacijų skatinimui Lenkijoje, kurią 2005 m. gegužės 16 d. pradėjo Varšuvoje komisarė Danuta Huebner. Lenkijos vartotojų asociacija pranešė, kad labai padaugėjo vartotojų pasiteiravimų ir rėmėjų. 2005 m. virš 2 milijonų EUR buvo paskirta panašioms kampanijoms Čekijoje, Slovakijoje ir Slovėnijoje surengti. Apie 130 000 EUR buvo numatyta tyrimams įvertinti šių kampanijų poveikį. Papildomai 126 000 EUR buvo paskirta vartotojų reikalams skirtiems puslapiams „europa“ interneto svetainėje išlaikyti ir atnaujinti. Apie 25 000 EUR buvo išleista Vartotojų politikos strategijos perspausdinimui, leidinių apie vartotojų nuomonės apie bendrųjų interesų paslaugas tyrimą spausdinimui, sandėliavimui, platinimui ir iliustravimui. 50 000 EUR buvo numatyta brošiūros apie naujas nesąžiningos komercinės praktikos taisykles išleidimui. 4.3. 15 veiksmas. Vartotojų švietimas, taip pat ir jauniems vartotojams skirti veiksmai, ir vartotojų švietimo internetu dialoginių priemonių kūrimas 2004 ir 2005 metais 3,2 milijono EUR buvo išleista antram ir trečiam Europos vartotojų žinyno leidimams, skirtiems jauniems 16–18 metų vartotojams. Buvo išleista ir išplatinta apie 940 000 2005–2006 m. leidinio kopijų. Nacionalinės ir regioninės institucijos skiria papildomas lėšas trečiam Žinyno leidimui (2006–2007 m.), kuris pasieks daugiau kaip vieną milijoną jaunuolių. Žinyno pirmų metų vertinimo, atlikto 2005 metais, rezultatai buvo labai geri. Beveik 400 000 EUR buvo paskirta internetinių vartotojų švietimo priemonių suaugusiems, įdiegtų 2005 m. 15 ES valstybių narių, pritaikymui naujose valstybėse narėse, ir 1 800 EUR skirta šia tema surengtam ekspertų susitikimui. Apie 50 000 EUR buvo paskirta integruoto europinio magistro laipsnio programų vartotojų tematika rengimo poreikių analizei. 4.4. 16 ir 17 veiksmai. Finansinė parama Europos vartotojų organizacijų veiklai Paskirtos dotacijos einamosioms išlaidoms Europos vartotojų atstovavimo standartizacijoje koordinavimo asociacijai (ANEC; apie 1,2 milijono EUR 2004 m.; 1.3 milijono EUR 2005 m.) ir Europos vartotojų organizacijai (BEUC; apie 1,2 milijono EUR 2004 m.; 1,25 milijono EUR 2005 m.). Įvertinant ankstesnių metų patirtį šios dotacijos padidintos siekiant geriau integruoti naujų valstybių narių vartotojų asociacijas ES lygiu. 5. VEIKSMAI KELIų TIKSLų įGYVENDINIMUI SKATINTI 5.1. 18 veiksmas. Finansinė parama konkretiems projektams Bendrijos arba nacionaliniu lygiu remiant vartotojų politiką Atsižvelgiant į paskelbtą konkursą projektams 2004 m. iš viso buvo bendrai finansuota 15 konkrečių projektų skiriant iš viso apie 2,3 milijono EUR. Pagrindiniai lėšų gavėjai buvo nacionalinės vartotojų organizacijos ir kitos NVO. Penkiems projektams skirta 75 procentai naujoms valstybėms narėms numatytų kofinansavimo lėšų. 2005 m. konkurse projektams sugriežtinti reikalavimai dėl tarpvalstybinio bendradarbiavimo ir buvo skirta daugiau dėmesio rezultatų sklaidai. Bendram finansavimui atrinkti keturi projektai, kuriems skirta iš viso apie 2,35 milijono EUR. Du iš jų skirti vartotojų asociacijų gebėjimų ugdymui naujose valstybėse narėse. Sutartys bus pasirašytos, kai bus baigtas detalus biudžeto patikrinimas ir patvirtinti galutiniai projektų biudžetai. Sprendimai dėl lėšų skyrimo buvo priimti per 3 mėnesius nuo dienos, kada projektai turėjo būti pateikti, ir Europos interneto svetainėje buvo paskelbtas finansuojamų projektų sąrašas. Bendradarbiavimui ir partnerių paieškai palengvinti buvo sukurtas internetinis forumas. Jis pasiteisino kaip naudinga priemonė pateikti visiems prieinamus patikslinančius atsakymus į klausimus, bet nedavė ženklesnių rezultatų kaip partnerių paieškos priemonė. Projekto paraiškų nepriklausomo vertinimo išlaidoms papildomai skirta iki 6 000 EUR. Atsižvelgdama į Vartotojų organizacijų asamblėjos rekomendacijas, Europos vartotojų konsultacinės grupės ad hoc darbo grupė susirinko 2005 m. vasario mėn. ir aptarė būdus patobulinti konkrečius projektus (4 000 EUR). 5.2. 19 veiksmas. Pagal šią sistemą vykdomų veiksmų vertinimas 149 730 EUR buvo išleista CLAB nesąžiningų sutarčių sąlygų duomenų bazės vertinimui. Gavus jos rezultatus kilo abejonių dėl veikiančios duomenų bazės rentabilumo ir veiksmingumo. Daugiau išlaidų CLAB nenumatyta. Apie 85 000 EUR buvo numatyta 2000–2003 m. Europos vartotojų organizacijoms skirtos finansinės paramos vertinimui. Analizės rezultatai bus žinomi 2006 metais. 2005 m. 230 000 EUR buvo išleista Europos vartotojų žinyno vertinimui ir 2002–2006 m. ES vartotojų politikos strategijos poveikio valstybių narių vartotojų politikai vertinimui. Nebuvo finansuota jokia veikla pagal 6, 11 ir 12 veiksmus. 6. IšVADA Sprendimu 20/2004/EB buvo siekiama, kad išlaidos griežtai atitiktų vartotojų politikos tikslus. Tarp kitų finansuotų priemonių veiksmai kaupti politikos formavimui reikalingas žinias tampa vis svarbesni ir vis daugiau naudojami remiant vartotojų interesų integravimą į kitas ES politikos sritis. Būtent rinkos priežiūros srityje buvo pradėti nauji bendri veiksmai su valstybėmis narėmis. Europos pagalbos vartotojams centrų jungimasis padidino rentabilumą, o jų bendri veiksmai su valstybėmis narėmis leido užtikrinti stabilesnį finansavimą. Buvo pradėtos naujos vartotojų informavimo ir švietimo iniciatyvos ir daug jėgų atiduota siekiant geresnės konkrečių projektų paraiškų kokybės. Didesnis prioritetas buvo teikiamas naujiems paramos nacionalinėms vartotojų organizacijoms instrumentams tokiems kaip gebėjimų ugdymo veiksmai. Dabartiniame etape būtų per anksti vertinti daugumą naujų iniciatyvų, kadangi jų rezultatai taps žinomi tik per artimiausius dvejus metus. [1] Praktiniais sumetimais nuspręsta šią ataskaitą pateikti po to, kai 2005 m. biudžeto vykdymas buvo baigtas, kad būtų galima pateikti daugiametę ataskaitą dėl galutinio biudžeto įvykdymo 2004 ir 2005 metais.